Na temelju članka 120. Zakona o proračunu („Narodne novine“ br. 144/21), Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ br. 55/09. i 139/10.), ) te članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39, 5/43) Općinsko vijeće Općine Jelenje, na 10. sjednici održanoj 15.11.2022. daje

**SUGLASNOST**

**općinskom načelniku za pokretanje postupka kreditnog zaduženja Općine Jelenje**

Članak 1.

Općinskom načelniku Općine Jelenje daje se suglasnost za pokretanje postupka za dugoročno kreditno zaduženje Općine Jelenje temeljem kojih će se donijeti Odluka o dugoročnom kreditnom zaduženju Općine Jelenje u iznosu do 7.000.000,00 kn.

Članak 2.

Ponude se prikupljaju za kreditno zaduženje realizacije projekata;

* **Dogradnja dječjeg vrtića Grobnički tići**
* **Rekonstrukcija Društvenog doma u Podkilavcu**
* **Izgradnja Poduzetničkog inkubatora „JELENJE“**
* **Izgradnja objekta za KUĆANSKU ZAJEDNICU JELENJE**
* **Izgradnja dječjeg igrališta u Lukežima.**

Članak 3.

Zadužuje se općinski načelnik da:

* Prikupi tri ponude poslovnih banki,
* Izvrši analizu ponuda,
* Predloži Općinskom vijeću donošenje odluke o dugoročnom zaduživanju Općine Jelenje.

Članak 4.

Ova Odluka stupa na snagu osmog dana od dana objave u »Službenim novinama Općine Jelenje“.

KLASA: 024-02/22-01/10

URBROJ:2170-20-01-22-13

U Dražicama 15.11.2022.

OPĆINSKO VIJEĆE OPĆINE JELENJE

 PREDSJEDNICA

 Izabela Nemaz